הריביירה האתונאית היא מקום המפלט של האתונאים מהעיר הסואנת אבל לא רק עבורם, גם לתיירים הריביירה מהווה מקום מצויין הרחק מהמולת העיר.
הריביירה האתונאית משתרעת לאורך המפרץ הסארוני מהפרברים הדרומיים של אתונה ועד כף סוניון - הנקודה הכי דרומית במחוז.
שינוי הנוף והאווירה, מרינות, מסעדות ובתי קפה, חופי ים מעולים, מרכזי קניות ומועדוני לילה וכל זה במיקום מעולה בין מרכז העיר לשדה התעופה הופכים את הריביירה האתונאית לבחירה מצויינת עבור מקומיים ותיירים כאחד.
במיוחד בשבילכם ערכנו כאן היכרות קצרה עם חלק מהשכונות השוות של הריביירה האתונאית וריכזנו עבורכם רשימת מלונות מומלצים בשכונות אלו.
השכונה הכי קרובה לאתונה והכי חביבה על האתונאים. בשכונה זו יש את מרינה פליסבוס Flisvos והמון יאכטות מרחבי העולם מגיעות לעגון בה.
חוץ מחוף ים ומרינה יש בפאלירו גם פארק נחמד שבו ניתן לצאת לטיולים רגליים או סתם לרכב על אופניים וכמובן בתי קפה ומסעדות כמו שהיוונים אוהבים.
קרוב מאוד למרינה של פליסבוס וגם למרינה של אלימוס Alimos [שכונה נוספת בסביבה]. מדורג 3 כוכבים ומציע גינת גג עם נוף ובריכת שחייה, תחבורה ציבורית קרובה מאוד למלון וגם קרוב מאוד לחוף הים. אומנם ישנו כביש המפריד בין המלון לחוף וייתכן שיהיה מעט רועש לחדרים עם הנוף לים אך מתאים למי שרוצה קרבה למרכז העיר וגם חוף ים. חוץ מזה, מי מגיע לאתונה ומבלה בחדר המלון?
ישנם עוד כמה מלונות בפאלירו, אפילו מלונות 4 ו-5 כוכבים אך לטעמנו פחות מומלצים. בעקרון, אם כבר בחרתם לשהות בריביירה האתונאית עדיף שתדרימו עוד קצת ותיהנו מהשכונות השוות של הריביירה כמו ווליאגמני Vouliagmeni או גליפאדה Glyfada.
בשכונה המקסימה והיוקרתית הזו תמצאו כמה מועדוני לילה ידועים, חופי ים, מרינה, רחוב מרכזי גדול ומלא בבבתי קפה, מסעדות וחנויות אידיאליות לחובבי השופינג ואפילו מגרש גולף.
מלון 4 הכוכבים הזה נמצא במרחק קצר מחוף הים. קרוב לתחבורה ציבורית וקרוב למרכז הקניות השווה של גליפאדה. המלון מציע לאורחים בית קפה/מסעדה, בריכת שחייה וסוויטות גדולות, מרווחות ומרוהטות עם מטבחון מאובזר. מה שהופך אותו למלון מתאים עבור שומרי מסורת. לא זול אבל שווה.
נשמע קצת כמו קודמו ברשימה זו ולא פחות טוב ממנו. גם מלון זה מדורג 4 כוכבים ומציע סוויטות עם סלון ומטבחון המתאימות גם לשומרי מסורת. גם הוא יושב במרחק קצר מ-2 חופי ים וממרכז הקניות של גליפאדה. הוא מציע לאורחיו בריכת שחייה, חדר כושר, חניה פרטית בחינם [חשוב מאוד באתונה] ושירות מעולה.
גם 4 כוכבים במיקום מעולה: הוא יושב ברחוב קטן, מעט צדדי אבל...קרוב מאוד לחוף הים, קרוב מאוד מאוד לתחבורה ציבורית וקרוב מאוד למרכז הקניות של גליפאדה. תוסיפו לזה מרחק של דקה הליכה מאחת המסעדות המומלצות שלנו באתונה וקיבלתם מיקום מנצח. כל חדרי המלון מגיעים עם מרפסות ולמלון יש גם בריכה חיצונית ובר נחמד.
כמו קודמיו ברשימה זו גם מדורג 4 כוכבים אך להבדיל מהם מחיר החדרים בפאלמירה קצת יותר סביר. הוא ממוקם דקה ורבע מחוף הים, קרוב מאוד למרינה ובמרחק נסיעה יחסית קצר משדה התעופה. מציע בריכת שחייה, מסעדה וחנייה בשפע בהחלט מתאים לאלו מכם הנוחתים בערב ו/או לא רוצים להיכנס למרכז העיר הסואן.
שכונה זו אינה רחוקה מגליפאדה וניתן למצוא בה 2 חופי ים גדולים ומאורגנים. אחד מהם הוכרז כחוף "דגל כחול" והשני עם גישה מותאמת לנכים.
בוולה תמצאו גם מסעדות, בתי קפה ואפשרויות לפעילויות ספורט ימי. הבליינים שבכם ישמחו לגלות כי בשכונת וולה יש את מועדוני הלילה הכי גדולים והכי שווים באזור אתונה.
יש בוולה גם כמה מלונות של 2 ו-3 כוכבים אך ההמלצות עליהן הן מעטות ולא חמות במיוחד לכן נדלג על וולה ונקפוץ לשכונה השווה של ווליאגמני.
שכונה זו יושבת במיקום מעולה, מפרץ עם חוף ים נהדר ועוד כמה חופים פרטיים. עם מרכז תוסס, בתי קפה ומסעדות ובל נשכח את אגם ווליאגמני - אגם עם מים בעלי סגולות רפואיות וטמפרטורה קבועה לאורך כל השנה. כל אלו הופכים את ווליאגמני לשכונה הכי מבוקשת באזור.
המלון הרשמי של נבחרת הכדורגל של יוון ואחד המומלצים הקבועים שלנו. מלון סוויטות זה מדורג 4 כוכבים ויושב במיקום מעולה מול חוף הים, ליד ברים ומסעדות, 2 דקות הליכה מהמרכז ומאחת הטברנות המומלצות שלנו ו-3-4 דקות הליכה מאגם ווליאגמני. אם לא בא לכם לצאת מהמלון אל דאגה, למלון יש גם בריכה עם בר צמוד ונוף נהדר. ארוחות הבוקר נהדרות, כמו גם השירות.
מלון בוטיק 5 כוכבים ברמה גבוהה. קצת יותר מרוחק מקודמו אך עדיין במיקום טוב ומציע לאורחיו חדרים וסוויטות שחלקם עם ג'קוזי חיצוני. כמו כן תמצאו במלון גם בריכה חיצונית, נוף לים, חדר כושר ומסעדה. הטבעוניים יוכלו ליהנות מארוחת בוקר טבעונית משובחת. אורחי המלון לא מפסיקים ולהלל ולשבח את המלון וכמובן שגם המחיר בהתאם.
מלבד חדרים מפוארים המלון מציע לאורחיו 3 בריכות וחוף ים פרטי, ספא הכולל סאונות, בית מרחץ רומי, בריכה ענקית וחמאם טורקי.
אם כל זה לא הספיק לכם תוכלו למצוא בו גם 2 מסעדות, מסלול ג'וגינג, מגרש טניס ואפילו פעילות סקי מים בחוף הפרטי.
אין ספק שמלון זה מומלץ לחובבי הלוקז'ורי והפינוקים.
עוד אחד מהיוקרתיים והמפנקים של האזור. כמובן שגם הוא מדורג 5 כוכבים וגם הוא מציע לאורחיו שלל פינוקים כמו 3 מסעדות איכותיות, ספא, מרכז כושר, בריכה, חוף ים ואפילו חנות בוטיק יוקרתית.
מומלץ לפינוק זוגי רומנטי ברמה גבוהה [ולא רק]. כל מילה נוספת פשוט תהיה מיותרת.
מלון דירות מעוצבות ומקסימות במרחק של כ-300 מטר מחוף הים של שכונת ווליאגמני. מתאימות למשפחות, לשומרי מסורת ולכל אלו שמחפשים אפשרות לינה טובה באזור מלבד מלונות היוקרה.
שכונה נוספת באזור, קצת אחרי ווליאגמני. ניתן למצוא בה מספר חופי ים. חלק מאורגנים ומסודרים וחלק לא. נחמדה לבילוי יום שקט בחוף הים ומוגדרת במקום הכי אידיאלי בסביבה עבור אוהבי גלישת רוח.
אחרי וארקיזה קו החוף נמשך עד כף סוניון - אתר השקיעה המפורסם של מחוז אטיקה. בין וארקיזה לסוניון תמצאו עוד כמה שכונות/רובעים, חלקם גם עם אפשרויות לינה טובות. אחד מהם הוא חצי האי לגוניסי Lagonissi.
רזורט 5 כוכבים היושב על שטח ענקי עם חוף ים פרטי. הרזורט מציע לאורחיו חדרים ובאנגלוס מפוארים, ספא הוליסטי ולא פחות מ-10 מסעדות [לא כולן פתוחות מחוץ לעונה].
אם כבר החלטתם להדרים עד סוניון ומקדש פוסידון ליהנות מהשקיעות המפורסמות אז יש לנו המלצה נוספת עבורכם.
מלון 4 כוכבים הממוקם בכף סוניון עם נוף נהדר לים, למקדש פוסידון ולשקיעות המדהימות שם ועם מחיר שפוי בהשוואה לקודמיו באזור הריביירה של אתונה.